**Informasjon om innføring av TønSys ved OUS**

**- elektronisk bestillingssystem av legemidler**

Etter avtale mellom apoteket og OUS, skal alle apotekets kunder overføres til elektronisk bestillingssystem av legemidler – TønSys, i løpet av høst/vinter 2020/21.

TønSys er en videreutvikling av Sykehusapoteket Tønsberg sitt system for elektronisk legemiddelbestilling og vedlikehold av basislister. Systemet er tatt i bruk ved flere av landets sykehus, og skal bidra til en mer kvalitetssikker og effektiv legemiddelforsyning ved det enkelte helseforetak. TønSys brukes daglig på apoteket, og mange av sykehusets poster kjenner allerede til TønSys via oppslagsverket «TønSys - Hvor kan jeg låne?»

I forbindelse med innføring av TønSys, må sykehusets avdelinger utnevne Superbruker/e på sin enhet, samt medisinskfaglig ansvarlige lege som skal være ansvarlig for godkjenning av basissortimentet av legemidler – Listegodkjenner. Posten må selv vurdere behovet for antall Superbrukere. Som Superbruker er man primærkontakt til apoteket når det gjelder TønSys, og ansvarlig for at avdelingens bestillere gjennomfører e-læringskurset «TønSys for bestiller» som finnes i Læringsportalen Helse Sør-Øst. I tillegg er man som Superbruker ansvarlig for å opprette brukere og vedlikeholde brukerregisteret over egne bestillere, låse opp låste brukere, og veilede om riktig bruk av systemet i egen avdeling.

Superbrukere vil få nødvendig undervisning fra apotekets TønSys-superbrukere. Dette vil foregå som en to-timers Skypeundervisning. Invitasjon sendes ut til superbrukere med alternative undervisningsdatoer, og man melder seg på aktuell dag via Læringsportalen.

Det er viktig for apoteket å få tilbakemelding fra hver avdeling på valgte Superbruker/e og Listegodkjenner, slik at apoteket får sendt ut invitasjon til superbruker-opplæring, annen aktuell informasjon og opplæringsmateriale til godkjennende lege.

Tilbakemelding på postens Superbruker/e og listegodkjennende lege **med fullt navn, stilling, navn på avdeling, e-postadresse og rolle (superbruker eller legegodkjenner) sendes på e-post til:** **tonsys.sao@sykehusapotekene.no** **Svarfrist: så snart som mulig**

Har dere spørsmål rundt TønSys prosjektet, vennligst ta kontakt med apoteket på mail: tonsys.sao@sykehusapotekene.no

Med vennlig hilsen
Irene Sunnvoll, prosjektleder
Sykehusapoteket Oslo, Ullevål
Avdeling for Sykehusleveranser